Við gildistöku efnalaga nr. 61 / 2013 þann 17. apríl 2013 féllu úr gildi allar skráningar varnaefna skv. ákvæðum laga nr. 52 / 1988 , um eiturefni og hættuleg efni , og reglugerðar nr. 50 / 1984 , um notkun eiturefna og hættulegra efna í landbúnaði og garðyrkju og til útrýmingar meindýra . Samkvæmt bráðabirgðaákvæði efnalaga var hægt að sækja um tímabundna skráningu fyrir plöntuverndarvörur sem voru á skrá við gildistöku þeirra . Markaðsleyfi skv. reglugerð um plöntuverndarvörur . Hér má finna leiðbeiningar fyrir umsóknir um markaðsleyfi : Leiðbeiningar - Umsóknir um markaðsleyfi . Þeir sem hyggjast sækja um gagnkvæma viðurkenningu á tilteknu markaðsleyfi fyrir plöntuverndarvöru er bent á að senda tölvupóst til stofnunarinnar á ust@ust.is . Umhverfisstofnun innheimtir gjald vegna umsókna um markaðsleyfi fyrir plöntuverndarvörum skv. 35. gr. efnalaga , þ.m.t. umsókn um gagnkvæma viðurkenningu , samkvæmt núgildandi gjaldskrá stofnunarinnar .